Renáta Lui Turanová

Prítomnosť lieči

Ukážka z elektronickej knihy

formát EPUB

Copyright: 2013 U- edition, Centrum Vedomia, RLTuranova

Copyright: 2013 EPUB, MOBI

Spektobilder: Gabi Fest

Layout: Renata Lui Turanova

Vydanie 2.

Bez písomného súhlasu autora je zakázané kopírovať texty, prekladať do iných jazykov a následne ich uverejňovať v iných médiách ako televízne, tlačové, elektronické a pod.

Poslaním knihy je zamerať pozornosť na zdroj prítomnosti.

Spoľahnite sa na prítomnosť.

Vzdajte sa tomuto momentu takému, aký je a započne liečivý proces danej situácie.

BIOGRAFIA

Slovenská autorka Renata Lui Turanová sa narodila 17.9.1967 v Ružomberku. Svoje detstvo prežila na Liptove. Po absolvovaní strednej poľnohospodárskej školy absolvovala štúdium dejin umenia a maliarstva na univerzite v Osnabrücku, v Nemecku, kde aj doteraz žije, Je maliarka, kurátorka, organizátorka výstav významných celosvetových umelcov. Vlastní firmu ChrystalNova14, ktorá sa specializuje na výskum jedinečného krištalického produktu na podporu ľuského organizmu a literárnej činnosti. V roku 1996 sa stala členkou spolku slovenských spisovateľov. Vydala niekoľko kníh, ktoré boli preložené aj pre nemeckého čitateľa. Jej záujmy sú orientované na duchovný rast človeka a  štúdium duchovných vplyvov a nových prúdov, ktoré doposiaľ neboli zovšeobecnené a pre verejnosť prístupné.

Venujem mojej drahej mamičke, synovi Dávidkovi a všetkým svojim blízkym, ktorí tu ešte so mnou sú.

PREDSLOV

Keď som bola oslovená, aby som napísala predslov k tejto knihe, bez váhania som súhlasila.

Nezneistil ma ani fakt, že som doteraz nikdy žiaden predslov nepísala. Bolo to pre mňa niečo ako znamenie, veď napokon šírenie myšlienok, aké sú v tejto knižôčke, je jedným z mojich poslaní.

Ja však svoje myšlienky primárne nevyjadrujem slovom ale obrazom, preto sa vopred ospravedlňujem za svoj jednoduchý slovník. No povedzme si, čo je lepšie?

Predslov plný „sofistikovaných“ nezrozumiteľných fráz, alebo predslov napísaný úprimne od srdca tak, ako keby som Vám o tejto úžasnej knihe rozprávala počas priateľského posedenia pri kávičke so zákuskom ...

Tak idem na to.

Každý človek má svoju duchovnú cestu. Moja vlastná cesta bola dlhá, a pomaly som sa formovala v takú bytosť, akou som teraz. Sprevádzali ma mnohé chyby a omyly, a hlavne množstvo prečítanej literatúry, v ktorej som hľadala odpovede na otázky, ktoré mi nedávali spať. Odpovede som čerpala z mnohých zdrojov a každý mi dal nejakú čiastkovú odpoveď. Tam sedel kúsok, tu kúsok, no stále to nebolo ono ... stále som mala pocit, že to nie sú odpovede pre mňa, že sa s nimi plne nestotožňujem. Až som pochopila, že univerzálne odpovede neexistujú, a začala hľadať svoje vlastné. Týmto hľadaním začalo moje pomalé, ale jasné a veľmi stabilné prebúdzanie sa. Knihy som však nezahodila do kúta. Posilnená ich informáciami som si stále viac a viac verila. Porovnávala som svoje vnútorné odpovede s tými, čo som našla v knihách. Niektoré sedeli a niektoré nie. Bolo to ako keď si skladáte puzzle. Na začiatku je to hromada malých dielikov potlačených obrázkami, čo nedávajú zmysel. Potom ich začnete pomaly triediť a skladať dohromady. V tomto prípade všetko vyzeralo tak, akoby bola každá kniha krabičkou, v ktorej sú pomiešané kúsky z mnohých skladačiek. Nájdete v nej kúsky tej Vašej vlastnej, ale tiež veľa, veľa dielikov, ktoré tam nepasujú, a ktoré postupne vyraďujete.

Je skvelé, že sa takéto knihy píšu, pretože nám pomáhajú nájsť svoju vlastnú cestu, pomáhajú nám nájsť seba samých. Našu celistvosť. Pre mnohých bude zaručene, tak ako pre mňa, aj kniha „Prítomnosť lieči“ obsahovať veľa dielikov do ich skladačky.

Prvá vec, ktorá ma na nej zaujala, že aj keď patrí do oddelenia duchovnej literatúry, nie je plná duchovnej omáčky a nezmyselného množstva čudesne vyskloňovaných zámien a prídavných mien. Práve naopak, informácie v nej sú zhustené - ako keby ste chrúmali informačnú bujónovú kocku. Nenájdete tu žiadne vzletné opisy, ale ani žiadne príklady. Sú to čisté informácie, akoby ste čítali slovník alebo zákonník. A to je v dnešnej duchovnej literatúre veľmi vzácne, pretože za okrídlené všeobecné vety alebo pekne znejúce slová, sa dá schovať aj deravá teória. Ak má však niekto dosť odvahy na to, aby sa týmto vzletným opisom vyhol, má len jednu možnosť, ktorou je dodávanie reálnych, úderných a jasných informácii. Informácii, ktoré Vám okamžite „otvárajú brány“. Pri čítaní niektorých kapitol som sa cítila skutočne ako v kreslených filmoch, kedy sa mi doslova rozsvietila nad hlavou žiarovka. Až tak dávajú zmysel. To ešte nehovorím o ich následnom aplikovaní.

Veľmi si na autorke vážim, ako hovorí o „vnútornom tichu“ a „prítomnosti“. Nie preto, že by bola prvá, ktorá o týchto pojmoch píše. Nejde o prevratnosť. To, čo si na nej vážim je, že ak vďaka jej knihe objavíte vnútorné ticho, nájdete tie svoje vlastné odpovede. Potom už nemusíte hľadať dieliky svojej skladačky, roztrúsené po krabiciach po celom svete, pretože uvidíte poskladaný obrázok. Ten vypovie všetko. Takže je nadovšetko jasnejšie vidieť, že Renátkiným zámerom je skutočne človeku ukázať cestu k tomu svojmu poskladanému obrázku. Jej nejde o to, aby ste navštívili ďalší seminár, alebo si kúpili ďalšiu knihu. Je to práve o tom, aby ste si žiadne ďalšie knižky kupovať nemuseli, a uvedomili si, že ten celistvý obraz Vás a Vašej cesty vždy bol a aj teraz je, pred Vašimi očami. Že netreba hľadať nikde inde, len v tom nádhernom vnútornom priestore seba samých. Ten obsahuje všetky odpovede, ušité každému presne na mieru. Všetko čo v živote potrebujeme, a potrebovať budeme.

Myslím, že každé ďalšie slovo by už bolo zbytočným. Upokojte svoju myseľ, odrazte svoj člnok od brehu, a pošlite ho na cestu po rieke prítomnosti a ticha. Vašim cieľovým prístavom ste Vy sami.Prajem Vám príjemnú plavbu plnú poznania.

Gabi Fest

TICHO

Človek s prebudeným vedomím sa nevracia do minulosti a nemá potrebu snívať o budúcnosti. Je tu. Žije v tento okamih. Nevťahujú ho staré formy a neprikladá im žiaden dlhodobý význam. Čerpá len z prítomnosti, ktorá je priamy zdroj informácií, sily, pokoja a inšpirácií.

Vznikajúca prítomnosť povstáva v priestore, ktorý pociťujeme ako prebúdzajúce sa ticho. Je to potreba po tichu. V tichu ustupuje do pozadia myšlienkový prúd v našej hlave. Na okamih prestane prúdiť a my sme vtiahnutý do priestorov ticha. Nič nepociťujeme len prázdne ticho. Hlboké ticho v nás, ktoré nič neruší. Zastavenie prúdu myšlienok pociťujeme ako uvoľnený mechanizmus, ktorý sa sám pozastavil s prebúdzaním ticha. Je to mechanizmus mysle, ktorá neustále pracuje na plné obrátky a zrazu sa pozastavil. Bol vypnutý s pribúdaním ticha v nás. Je to ticho, ktoré sme pociťovali pred naším narodením, ešte pred tým, ako sme sa rozhodli vstúpiť do sveta formy.

Forma, ktorá sa stráca v priestore ticha aby sa opäť prejavila vo forme duality materiálneho sveta. Forma povstáva aby sa prejavila a potom zanikne v priestoroch a prázdnote ticha.

Osobné ticho má za účel prebudiť nás v prítomnosti. Je to počiatok. V tomto tichu sa k nám prihovára samotný Stvoriteľ. Ticho, ktoré pociťujeme ako prázdny priestor v pozadí všetkých udalostí je v skutočnosti prejavená prítomnosť za všetkou formou, ktorá v tomto okamihu vzniká.

Čím hlbšie a intenzívnejšie budeme pociťovať vznikajúce ticho, o to silnejšie sa v nás prejaví okamih prítomnosti.

Je to vstupný bod do tvorenia nekonečnej prítomnosti.

Počiatočný stav vo vnímaní prítomnosti sa zosilňuje oslabením myšlienkového prúdu, ktorý neustále pociťujeme ako nekonečne opakujúce sa tvorenie myšlienkovej formy. Pozastavený svet tvorenia foriem ustupuje vnímaním prebúdzajúceho sa priestoru, ktorý nám umožní pochopiť našu definíciu sa s formami a komplexný systém tvorenia foriem. Závislosť na formách ustúpi s uvedomením si, že sme na krátky čas prestali byť forma a že pociťujeme tento priestor, cez ktorý sa tvorí forma dočasného identifikovania sa.

Priestor, ktorý v nás povstáva sa nezlučuje s formami a preto sa myšlienkový svet načas pozastaví. Je to len ticho a priestor. Svet myšlienok prestal tvoriť formy a my môžeme po prvýkrát zažívať pravú podstatu našej dočasnej formy a to je priestor v nekonečne a naše bytie v neobmedzenej forme.

Zanikanie foriem je prejav stupňujúceho rastu prítomnosti v našej forme.

SVET PRÍTOMNOSTI

Svet je priestor, v ktorom všetko čo sa odohráva pramení z prítomnosti. Zmeny v myslení ľudí sú podmienené tvorbou nového priestoru danej udalosti.

Všetci sme povstali v prítomnosti. Náš zrod je prítomnosť. Len pokojná myseľ vníma povstávajúce ticho v prítomnosti. Za naším zrodom bol od nepamäti prítomný priestor. Uviaznutý v nevedomí zlyháva naša tendencia vstúpiť do sveta prítomnosti. Za každou snahou prebúdzajúceho sa je pochopiť tvorbu a vznik priestoru okolo každej príležitosti a v nás samotných.

S prejavom prítomnosti sa prehĺbi kontakt medzi nami a stupňujúcim rastom príležitosti. V okamihu, do ktorého sme v tento moment vstúpili spozorujeme ticho, ktoré pociťujeme v pozadí. Je súčasťou rastúcej prítomnosti v nás. Ticho sprevádza rast prítomnosti.

S tichom vzniká priestor, ktorý nie je závislý od našej mysle. Prebúdzajúcu prítomnosť sprevádza bezhraničné ticho, ktoré určite neprehliadneme. S pocitom ticha sa prehlbuje intenzita prítomnosti. V tichu sa odohrávajú najväčšie udalosti. Pojem ticha vzniká ako udalosť, ktorú sme neplánovali. Jeho sila je taká veľká, že sa na čas naša myseľ pozastaví. Prítomnosť ticha preniká do prítomnosti objemom ticha.

Tieto slová len poukazujú na tvorbu ticha, neprikladajme im príliš veľký význam. Kto prikladá slovám príliš veľký význam, stráca odstup od danej veci. Svet sa rád stotožňuje so slovami, v ktorých v nevedomí zaniká. Pojem ticha je priestor, v ktorom všetko vzniká.

Záujmom prebudenia ticha v nás, je upozorniť nás na tvorivú silu nekonečna, ktorá v danej chvíli cez nás preniká. Stupňujúcim tichom sa prehlbuje prítomná sila nekonečna. Svet uviazol v nevedomí, z ktorého sa prebudí a do ktorého sa opäť vráti.

Svet duality je podmienený rastom pomalého prebúdzania sa do stavu vedomia. Stupeň prebúdzania sa, zmierňuje všetky následky, ktorými sme prešli alebo prechádzame a tým sa vzďaľujeme od samotného pohltenia svetom nevedomia.

S nevedomím nebojujeme aby sme sa nestali súčasťou nevedomia.

ZDROJ INFORMÁCIÍ

Všetky informácie, ktoré prijímame zo zdroja prítomnosti netreba hodnotiť resp. podceňovať. Tak ako všetko na svete aj ony majú svoje opodstatnenie. Zdroj, z ktorého pochádzajú stojí za úrovňou mysle človeka. Priebeh budúcich udalostí sa odohrá od nášho súčastného postoja k nim. Akákoľvek nepatrná pochybnosť o ich správnosti zásadne zmení ich priebeh a výsledok udalostí.

To, čo považujeme na relatívnej úrovni za správne, nás ešte zďaleka nemusí priviesť k úspechom alebo výsledku. Často sú to len naše egoistické priania, za ktorými stojí naše zraniteľné ego. Ego skresľuje. Pojem mysle má vlastné štruktúry a pravidlá, ktoré nechápe vyšší záujem vesmírnej mysle a vedomia. Všetko, čo pramení zo zvrchovaného zdroja je pre ľudskú myseľ nepochopiteľné, len vedomie v nás to vníma a tomu verí. Mysel veci popiera ale vedomie to chápe.

Najvyššia inteligencia sa nikdy neprejavuje hlučne ale pracuje v priesteroch ticha. Len ľudská myseľ sa prejavuje hlučne.

Pojem a vedomosti o ľudskej mysly je z časti nezrelý, dokonca skreslený. Mozog je síce centrum tela ale naše schopnosti pramenia z ďaleko vyššieho zdroja. Informačné centrum vyššieho sveta samotný mozog nedokáže pochopiť, pretože je v obmedzenej forme. Preto aby sa zmiernili prejavy obmedzenej formy, je potrebné dôverovať sile zdroja, ktorá sa v nás prejavuje podmieneným prúdom nových alebo čerstvých informácií.

Prejavom ľudskej mysle nie sú len obmedzené tvary, na ktorých lipne v dočasnej forme. Pojmom mysle sú štruktúry a tvary v obmedzenej forme. Vo svete duality sa stávajú dôležitým pojmom, ktorý sa vo vedomí mení. Nie je potrebné aby sme to ihneď chápali. S pribúdajúcim rastom informácií sa v nás vytvorí potreba zmeny. Informačný zdroj vyššej sily neobmedzene prenikne štruktúrou akýchkoľvek ľudských predstáv, čo spôsobí na úrovni duality zmeny.

Výsledkom nového chápania bude zmenený postoj k neobmedzenému tvoreniu vo svete duality.

Koniec ukážky

ISBN 978-80-971504-5-7

Vytvorenie elektronickej verzie Dibuk, s. r. o., 2014

Vytvorené prostredníctvom Publico.sk

Table of Contents

TITULNÁ STRANA

BIOGRAFIA

PREDSLOV

TICHO

SVET PRÍTOMNOSTI

ZDROJ INFORMÁCIÍ

TAJOMSTVÁ EGA

NIEKÝM ALEBO NIČÍM

PREDSTAVY

ILÚZIE

SKÚSENOSTI

PRIAZEŇ

ZLO

EKONOMIKA

ÚSPECH

ZDRAVIE

KREATIVITA

TIRÁŽ